Famalao’an yan Desganáo

Håfa desganáo?

Desganáo ayu i chathinasso, dinange’, pat mina’å’nao 

pot bidå pat istáo. Naturåt este na siniente. Siña inayuda 

i desganáo anggen guaha minappot gi i che’cho’-mu, 

nina’lámaolek hao gi eksaminasion, pat nina’láklåru hao 

gi sinangån-mu. Guaha na biåhi na maolek i desganáo lao 

anggen ti siña un desponi ya kada diha mamappot ha’, siña 

chinatsaga. 

Håfa chetnot desganáo?

Siña guaha chetnot desganáo anggen ume’entalo’ i desganáo 

yan i actibidát-mu kalang i che’cho’-mu, eskuelå-mu, pat i 

tiempo-mu yan familia pat inatungo’. Gof atdet na minalångu 

i chetnot desganáo.

I chetnot desganáo i mås otdinåriu na chetnot hinasso gi 

Estådos Unidos. Guaha 40 miyon na taotao siha ma afefekta. 

Pot uno na lalåhi manmasåsapet nu i chetnot desganáo, 

guaha dos na famalao’an manmasåsapet. Åmtiyon este na 

minalångu, lao menggua di 37 potsiento manma’å’amte.

Håfa na klåssen chetnot desganáo guaguaha?

Guaha loskuåntos na klåssen chetnot desganáo ya kada 

klåsse guaha iyo-na kualidát ni’ umafefekta i manaotao. 

• Heneråt na chetnot desganáo kaosan chathinasso 

pot regulát na kinalamten lina’la’ kalang familia yan 

nina’halom salåppe’. Siña kada diha ya mappot i 

kinalamten pat mumaigo’ gi puengi. Sesso gigigo este na 

minalångu yan i chetnot tinemha.

• Chetnot aminasáo sesso yan gotpe na atåken aminasáo, 

sinienten kinibåtde ni’ tai’abisu. Siña måtto i atåken 

aminasáo yanggen tåya’ piligru lokkue’.

• Kinibåtde mina’å’nao pot dikike’ pat tairason, siña pot 

hinanao-mu gi batkonaire pat dångkolo na dinanna’ 

taotao.

Håfa i siñåt chetnot desganáo? 

Meggai na siñåt gi chetnot desganáo. Bariåpble para i taotao 

yan i klåssen chetnot. Guaha na biåhi na umafekta i lina’lå’-

mu yan i tiempo-mu yan otro na taotao siha.

Meggai na siñåt siha. I siñåt guini manggaige gi loskuåntos na 

klåssen chetnot desganáo: 

• Chathinasso pat chathinengge

• Gefmina’å’nao

• Siñåt tataotao kalang bibon potso yan tumáiganas

• Matulaikan kostumbre kalang ti naturåt

Håfa kumakaosa chetnot desganáo? 

Loskuåntos na faktot kumakaosa i chetnot desganáo ya 

bariåpble ginen uno na palao’an para i otro. Guaha otdinåriu 

na faktot kalang: 

• Chinatsaga annai dumådangkolo

• Matulaikan rinekla

• Desganáo pat otro na chetnot hinasso gi i familia

Håfa i otdinåriu na inamte para este 

nachetnot?

Guaha na taotao siña dumesminuyi i siñåt desganáo. 

Bariåpble i inamte yan åmot para i sinåt kada diha, kalang: 

• Pinagat

Gi ini ha inamte guaha inadingan yan un eksperensiao na 

mediku pues siña en disidi håfa taimanu para en amte i 

desganáo-mu.

• Åmot

Ti i amot muna’hohomlo’ i chetnot desganáo lao siña 

inayuda i siñåt. I manmediku siña ma nå’i hao åmot para 

desganáo. I mås otdinåriu na åmot ni’ ma’u’usa para 

chetnot desganáo i amot chetnot tinemha yan amot 

desganáo (kalang benzodiazepines) yan beta-blockers.

Adingåni i mediku-mu para en sodda’ håfa na inamte i 

mås maolek para hågu. Faisen i mediku-mu pot todu i 

piligru, i fabot yan otro åntes di un tutuhon pat un na’påra i 

remedion mediku. FDA Ufisinan Brinåbun Famalao’an

www.fda.gov/womens 
Håfa taimanu umafekta i brinåbun i 

tataotao-hu gi i brinåbun hinasso-ku?

I taotao siha ni’ ti mangofbråbu gi tataotao-niha guaha 

na biåhi ti gofbråbu gi hinasson-niha lokkue’. Ayu ni’ 

manggaiproblema pot daibites yan kurason sesso 

manchathinasso. Ti kumeke’ilek-na na i manaotao ni’ 

manggaidaibites pat chetnot kurason manggaichetnot 

desganáo lokkue’, lao anggen masåsapet hao nu i dos 

na minalångu, tungo’ ha’ na ti hågu ha’. Guaha gurupon 

sinapotte yan mediku siha, ya siña ma ayuda hao. Bråbun 

nengkanno’ yan otro na kinalamten, kalang etsisio yan 

tinaitai, siña nina’láhomlo’ hao ya siña umenggua i 

desganáo.

Håfa para bidå-mu anggen un hongge na 

masåsapet hao nu i chetnot desganáo?

Bisita i mediku-mu pat otro na yo’åmte.

Gi ini na miteng, siempre u fa’tinas i mediku-mu i fine’nana 

na eksaminasion. Pues, siña humånao hao para otro na 

mediku ni’ guaha eksperensiáo gi brinåbun hinasso.

Imbåtga hao gi i inamte-mu. Sangåni i mediku-mu pot i 

siniente-mu ya ekungok pot i inayek inamte siha. Sangåni nu 

i hinasso-mu pot i inayek anggen maolek para hågu. 

Adingåni ayu i taotao siha ni’ un angongokko pot sinapotte.

Gi hinanao-mu gi lina’la’ yan desganáo, gofmaolek para hågu 

anggen guaha taotao ni’ un angongokko. Ayek i atungo’-mu 

yan gurupon sinapotte ni’ un tungo’ siempre manekungok i 

hinasso-mu ya siña ma ayuda hao gi i chinatsaga. 

Ågang pat mensåhi i Suicide and Crisis Lifeline gi 988 

anggen guaha hinasso-mu pot i brinabu-mu.

Guaha sinapotte kada diha 24/7 para manaotao ni’ 

manchathinasso, yan rikohen hinekuta yan predikamento 

para hågu pat i familia-mu. Ågang 911 anggen guaha piligru 

para hågu pat i atungo’-mu, pat hånao para i mås hihot na 

espitát.

Håfa impottånte para un tungo’ pot chetnot 

desganáo yan minapotge’? 

Anggen mapotge’ pat malago’ hao mumapotge’, pat 

sumususu hao neni, impottånte na un adingåni i mediku-mu 

pot åmot desganáo. Guaha na åmot ti gofmaolek para i nenimu, lao parehu ha’ yanggen ti ma’åmte i chetnot desganáo. 

Guaha lokkue’ åmot ni’ siña humåhanao para i neni ginen 

i leche. Faisen i mediku-mu pot i mås safu na inamte yan 

åmot para hagu yan i neni-mu.

Para i manmapotge’ yan nuebu na mannåna, siña ha’ guaha 

sinienten ina’ñao. Guaha sinapotte yan rinikohi gi i National 

Maternal Mental Health Hotline. Dibåtde, sekretu, yan siña 

ma’ågang kada diha yan todu i tiempo. Ågang gi tilifon pat 

mensåhi gi 1-833-9-HELP4MOMS (1-833-943-5746). 

Adingåni i mediku-mu pot todu i inayek gi inamte siha. 

Deskuti i piligru yan fabot lokkue’. Siña i mediku-mu ha 

oppe todu i finaisen-mu, pues siña en ayek ayu na inamte 

ni’ mås maolek para hågu.

Famalao’an yan Desganáo

Ini na påhina i fina’tinas i FDA Ufisinan Brinåbun Famalao’an. Para ineyak ha’ este na 

infotmasion sa’ ti kabåles, ya ti kuentan i konsehan i mediku-mu.

Faneyak mås pot famalao’an yan desganáo giya: 

www.fda.gov/womens

Famalao’an yan Desganáo (Chamorro) May 2023